**ЗАПОЧВА ГОЛЯМОТО МЛЕЧНО ТУРНЕ НА НСГБ, НССЗ И ИАИ**

По инициатива на Националния съюз на говедовъдите в България и с голямата помощ на Националната служба за съвети в земеделието и Института по аграрна икономика на 17.11.2015г в гр.Пловдив ще бъде даден старт на голямото „**млечно турне”** което ще мине под наслов –**да спасим българското мляко**. Разискваните теми ще обхванат основно състояние на млечното животновъдство и възможности за подпомагането му, а под точките включват-

1. Българското млечно животновъдство след отпадането на квотите -*Лектор:       доц. д-р  Б. Иванов, Институт по аграрна икономика-София*

 2. Ролята на говедовъдните организации за развитие на млечния сектор

*Лектор:       Михаил Михайлов, Изп. директор на Национален съюз на говедовъдите в България (НСГБ)*

3.Организация на производители в говедовъдството-възможно ли е това-

Лектор: Рангел Матански-Управител на организация на производителите.

**4.**  Възможности за подпомагане на млечното животновъдство по национални и

европейски схеми*Лектор:       Експерти от ТОО - на НССЗ*

Защо го правим- до преди няколко години събирайки се да обсъждаме проблемите в говедовъдството говорехме общо за себестойност на продукцията, за разходи, приходи и др. цифри използвани в икономиката на една ферма. Това наложи да потърсим помощта на Института по аграрна икономика и Института по пазарна икономика да направят изследвания по отношение икономиката в говедовъдството и разбира се какво ще се случи в бъдеще. Проекта за това изследване бе реализиран паралелно от двата института и с голямото съдействие на сегашния зам.министър Цветан Димитров. Резултатите от изследванията бяха презентирани преди две години. В тях се казваха „страшни” неща- за падане на изкупните цени на суровото краве мляко до 40-50ст., за повишаване цените на фуражите, енергията и данъците. Разбира се никои не обърна внимание на това защото тогава се получаваха по 70-80ст за литър мляко. Всъщност анализаторите предрекоха кризата, която неминуемо щеше да дойде и без руското ембарго. В крайна сметка 90% от казаното в докладите се сбъдна. Ето защо ние отново се обърнахме към тези институти и те актуализираха своите изследвания и сега ще кажат на фермерите каква е ситуацията в момента сектор мляко в Европа и България, какво се очаква да стане до 2020г, какъв е минималния брой животни които трябва да се отглеждат и минималната продуктивност от животно за да просперират говедовъдите. Ще бъдем запознати и със себестойността на произведения литър мляко, един показател, които през последните месеца стана най-модерното изследване. Например доклада за себестойността на кравето мляко във Франция е написан върху 38 страници. Такива задълбочени доклади вече имат и Италия, Франция, Ирландия и др. държави. Ясно е ,че и България трябва да има такъв доклад и вероятно след приключване на турнето ще се обърнем към МЗХ да се изготви по най-бързия начин такъв доклад. По време на семинара говедовъдите ще бъдат запознати и с говедовъдните организации работещи за тях в България и Европа.За функциите които трябва да изпълняват и помощта която могат да им окажат. Също така ще представим и какво представлява работеща организация на производители-пътища за създаването и, организация на работа и ползи за фермерите. Специалистите от НССЗ ще посочат и схемите за финансиране от които могат да се възползват фермерите. Със своите изказвания и предложения ще подскажат какъв анализ да възложим на институтите и ползотворно да използват резултатите. Определено смятаме, че всеки фермер може да отдели няколко часа и участва в тези семинари защото ще получи информация за настоящото състояние в сектор мляко и прецени какво трябва да прави не само за да оцелее а и да върви напред.

Изп.директор на НСГБ-М.Михайлов

|  |  |  |  |
| --- | --- | --- | --- |
| **График за съвместни инфо срещи-семинари на НССЗ и НСГБ** | | | |
| Състояние на млечното животновъдство и възможности за подпомагане | гр. Пловдив | 17.11.2015 | Национален съюз на говедовъдите в България (НСГБ) и Институт по аграрна икономика - София (ССА) |
| Състояние на млечното животновъдство и възможности за подпомагане | гр. Ст. Загора | 18.11.2015 | Национален съюз на говедовъдите в България (НСГБ) и Институт по аграрна икономика - София (ССА) |
| Състояние на млечното животновъдство и възможности за подпомагане | гр. Плевен | 19.11.2015 | Национален съюз на говедовъдите в България (НСГБ) и Институт по аграрна икономика - София (ССА) |
| Състояние на млечното животновъдство и възможности за подпомагане | гр. Русе | 25.11.2015 | Национален съюз на говедовъдите в България (НСГБ) и Институт по аграрна икономика - София (ССА) |
| Състояние на млечното животновъдство и възможности за подпомагане | гр. Добрич | 27.11.2015 | Национален съюз на говедовъдите в България (НСГБ) и Институт по аграрна икономика - София (ССА) |
| Състояние на млечното животновъдство и възможности за подпомагане | гр. Сливен | 2.12.2015 | Национален съюз на говедовъдите в България (НСГБ) и Институт по аграрна икономика - София (ССА) |
| Състояние на млечното животновъдство и възможности за подпомагане | гр. Търговище | 4.12.2015 | Национален съюз на говедовъдите в България (НСГБ) и Институт по аграрна икономика - София (ССА) |
| Състояние на млечното животновъдство и възможности за подпомагане | гр. Враца | 8.12.2015 | Национален съюз на говедовъдите в България (НСГБ) и Институт по аграрна икономика - София (ССА) |